Leukémia

Leukémia je zhubné ochorenie krvi, pri ktorom dochádza v kostnej dreni k množeniu a hromadeniu bielych krviniek a hlavne ich nezrelých foriem. Tieto bunky postupne obsadzujú priestory v kostnej dreni a potláčajú normálnu krvotvorbu. Je najčastejším druhom rakoviny u detí vo vyspelom svete. 
Pri leukémii sa pacient cíti unavený a chudne. Medzi ďalšie príznaky patrí: bledosť, únava, dýchavičnosť, tlak a pocit plnosti v nadbrušku, chudnutie, zvýšená krvácavosť (napríklad časté krvácanie z nosa) a zväčšenie sleziny. 

 Delenie 
 Podľa pôvodu nádorových buniek 
 lymfocytárna leukémia - postihuje lymfocyty
 myeloidná leukémia - postihuje granulocyty a monocyty

 Podľa priebehu 
Leukémie a malígne lymfómy – začiatok choroby je v bunkovej mutácii; vzniká základ pre vývoj malígneho klonu s abnormálnou rastovou rýchlosťou. 
Akútna lymfoblastická leukémia – malígne množenie sa lymfoidných buniek, ktoré sú v rôznom štádiu zrelosti. Príznaky choroby sa objavujú po 2 – 6 týždňoch. Dieťa je bledé, unavené. S postupom ochorenia sa zväčšujú lymfatické uzliny, pečeň a slezina. Je sklon ku krvácaniu do kože a slizníc, krvácaniu z nosa.

 Liečba 
Leukémia sa lieči kombináciou cytostatickej a hormonálnej liečby, rádioterapie a transplantácie kostnej drene pokrvného príbuzného. Cieľom je zastaviť leukemický proces, zlikvidovať leukemické bunky a obnoviť krvotvorbu.
  lymfocytárna leukémia myeloidná leukémia akútna leukémia akútna lymfocytárna leukémiaALL akútna myeloidná leukémiaAML chronická leukémia chronická lymfocytárna leukémiaCLL chronická myeloidná leukémiaCML

 Iné projekty 

Kategória:Nádorové choroby